**Sirovine** je generički naziv za sve proizvode dobijene eksploatacijom i djelomičnom obradom (čišćenje, sortiranje, oplemenjivanje) iz direktnih prirodnih resursa: 
Zemljine kore, vode i atmosfere, flore i faune.

Karakteristike
--------------

Procesi koji se koriste kod pretvaranja sirovina u gotove proizvode svode se na jednu ili dvije glavne metode, - prvom se formira materijal u željeni oblik, a drugom se mijenjaju ili poboljšavaju 
karakteristike materijala.

### Klasifikacija

Sirovine se kojekako klasificiraju, prema porijeklu razlikuju se: 

1. mineralne sirovine, ili proizvodi ekstraktivne industrije (rudarstvo);
2. poljoprivredni proizvodi;
3. šumarski proizvodi
4. proizvodi lova i ribolova;
5. sintetske sirovine;
6. ostale sirovine dobivene od zraka i vode

Mineralne sirovine su svi proizvodi dobiveni iz Zemljine kore te predstavljaju primarnu - najvažniju kategoriju sirovina u svim industrijski razvijenim zemljama.
Naučnim i tehnološkim progresom porastao je ekonomski značaj mineralnih sirovina, iz kojih je danas moguće proizvesti gotovo sve osim hrane, pa je čak i njena proizvodnja nezamisliva bez korištenja umjetnih gnojiva.

Ekstraktivna industrija (rudarstvo) - karakteristična za prvu fazu industrijalizacije, razvojem privrede nimalo nije izgubila na značenju, jer je za kemijsku industriju nafta i danas znači gotovo sve. 
Nalazišta mineralnih sirovina razlikuju se prema stupnju istraženosti, kvaliteti i mogućnosti eksploatacije, pa se rezerve mineralnih sirovina najčešće klasificiraju kao: geološke, bilančne, industrijske i izvanbilančne.

* *Geološke* su sve rezerve, odnosno sirovine utvrđene geološkim istraživanjima ili procjenom.
* *Bilančne* su one koje se na postojećoj razini tehnologije mogu eksploatirati
* *Industrijske* sirovine su onaj dio bilančnih rezervi koje se već eksploatra ili se priprema za eksploataciju
* *Izvanbilančne* su dio geoloških sirovina koje se na sadašnjem stupnju razvoja tehnologije ne mogu eksploatirati.

Poljoprivredni proizvodi se prvenstveno koriste u prehrambenoj industriji, ali služe i kao sirovina za proizvodnju tekstila, kože, sapuna, glicerina, lijekova, alkohola, kozmetike.

Sirovine se obzirom na porijeklo dijele na biljne i životinjske, a biljne prema ekonomskoj namjeni, na *prehrambene* (žito, voće i povrće), *industrijske* (uljarice, tekstilije, šećerna repa,duhan..) i krmno bilje. 
Šumarski proizvodi koriste se u prvom redu za proizvodnju rezane građe i proizvoda od nje, a u manjoj mjeri za celulozu. 

Prema stupnju obrade razlikuju se primarne sirovine i poluproizvodi. Prema značenju u proizvodnom procesu sirovine se dijele na osnovne, pomoćne i pogonske, a prema namjeni razlikuju se sirovine za proizvodnju proizvodnih i sirovine za proizvodnju potrošnih dobara. 
Strateške sirovine su one koje se koriste za proizvodnju suvremenoga naoružanja i snabdjevanje vojske u vrijeme rata.

Metalne sirovine se obično proizvode u dva koraka. Prvo se sirova ruda obrađuje kako bi se povećala koncentracija željenog metala; to se zove obogaćivanje, nakon tog se tali i legira.

Kod keramike se prirodna glina miješa sa raznim silikatima da se dobije sirovina za proizvodnju.

Sve manje količine sirovina jako utječu na ekonomski razvoj čovječanstva i traže nove odgovore kako doći do njih i kako ih što racionalnije koristiti.

Izvori
------

1. 1 2 3 4 5 6 7 8 9  „*sirovine*" (hrvatski). Leksikografski zavod Miroslav Krleža. Pristupljeno 12.09.2018.
2. 1 2 3  „*Materials processing*" (engleski). Encyclopædia Britannica. Pristupljeno 12.09.2018.

Vanjske veze
------------

* *sirovine* (`sh`)